
ประกาศองค์การบริหารส่วนตำบลกุแหระ
เรื่อง  ราคาประเมินทุนทรัพย์ของที่ดินและสิ่งปลูกสร้าง  (ภ.ด.ส.1)
---------------------------------------


อาศัยอำนาจตามความในมาตรา 39 ตามพระราชบัญญัติภาษีที่ดินและสิ่งปลูกสร้าง พ.ศ.  2562 ประกอบกับระเบียบกระทรวงมหาดไทย ว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ให้องค์กรปกครองส่วนท้องถิ่นประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์กรปกครองส่วนท้องถิ่นก่อนวันที่ 1 กุมภาพันธ์ของทุกปี  ซึ่งรัฐมนตรีว่าการกระทรวงมหาดไทย เห็นชอบให้ขยายกำหนดเวลาดำเนินการภายในเดือนมิถุนายน  2563 ทั้งนี้  ตามหลักเกณฑ์และวิธีการที่กำหนดในกฎกระทรวง  นั้น


งานจัดเก็บและพัฒนารายได้ กองคลัง องค์การบริหารส่วนตำบลกุแหระ   จึงได้ดำเนินการจัดทำประกาศราคาประเมินทุนทรัพย์ของที่ดินและสิ่งปลูกสร้าง  ในเขตตำบลกุแหระ  ประจำปี 2563   ให้ผู้เสียภาษีชำระตามแบบแจ้งประเมินภายในเดือนสิงหาคม  2563 ณ งานจัดเก็บและพัฒนารายได้ กองคลัง องค์การบริหารส่วนตำบลกุแหระ


ทั้งนี้  หากท่านได้รับแจ้งการประเมินภาษีที่ดินและสิ่งปลูกสร้างแล้ว เห็นว่าการประเมินไม่ถูกต้อง มีสิทธิ์ยื่นคำร้องคัดค้านต่อผู้บริหารท้องถิ่นเพื่อพิจารณาเห็นชอบกับคำร้องคัดค้านนี้ ให้มีสิทธิ์อุทธรณ์ต่อคณะกรรมการพิจารณาอุทธรณ์การประเมินภาษี โดยยื่นอุทธรณ์ต่อผู้บริหารท้องถิ่น  ภายในสามสิบวันนับแต่วันที่ได้รับแจ้งคำวินิจฉัยอุทธรณ์ ทั้งนี้ ตามมาตรา 73 และมาตรา 83 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 โดยมีรายละเอียดตามบัญชีราคาประเมินทุนทรัพย์ (ภ.ด.ส.1) ที่แนบมาพร้อมนี้


อนึ่ง  เจ้าของที่ดินและสิ่งปลูกสร้างในเขตตำบลกุแหระ สามารถติดตามตรวจสอบข้อมูลในประกาศบัญชีราคาประเมินทุนทรัพย์ของที่ดินและสิ่งปลูกสร้าง หากมีข้อสงสัย สอบถามได้ที่  งานจัดเก็บและพัฒนารายได้ กองคลัง องค์การบริหารส่วนตำบลกุแหระ  โทรศัพท์หมายเลข 075-355930


จึงประกาศมาเพื่อทราบโดยทั่วกัน


 
ประกาศ  ณ วันที่     15  เดือน พฤษภาคม   พ.ศ.   ๒๕63

ลงชื่อ.....................................................







  (นายสุจิต   ชำนาญกิจ)






นายกองค์การบริหารส่วนตำบลกุแหระ
